ફિલ્મનું ભારતીયકરણ કરવું એટલે એમાં રોમૅન્સ, ગીતો અને ઇમોશન્સનો ભરપૂર મસાલો છાંટવો એ બાબત જોકે હંમેશાં ભારતીય ફિલ્મમેકર્સની ખામીને મોટા ગાબડાની જેમ બહાર લાવતી રહી છે. ‘પ્લેયર્સ’ એમાં અપવાદ નથી. જે ફિલ્મમાં એક પણ ગીતની જરૂર નથી એમાં આખાં ગીતો (એ પણ સાંભળીને કાન બંધ કરાવી દે એવાં) રાખવામાં આવ્યાં છે. આ ઉપરાંત અચાનક જ ફિલ્મ આડે પાટે ચડી જાય છે અને એને કારણે માત્ર બે કલાકમાં પૂરી થઈ શકતી ફિલ્મ અઢી કલાક જેટલી મોટી કરવામાં આવી છે. એડિટિંગ પણ ઘણું સુધારી શકાય એવું હતું. ફિલ્મના ડાયલૉગ્સ એક થ્રિલર નહીં, પણ સાસ-બહૂની સિરિયલને ધ્યાનમાં રાખીને લખવામાં આવ્યા છે એમ કહી શકાય.